ਦ ਪੋਕੀਮੌਨ ਕੰਪਨੀ
ਦ ਪੋਕੀਮੌਨ ਕੰਪਨੀ (ਜਪਾਨੀ: 株式会社ポケモン Kabushiki gaisha) ਇੱਕ ਕੰਪਨੀ ਹੈ ਜੋ ਕਿ ਪੋਕੀਮੌਨ ਫ੍ਰੈਨਚਾਇਜ਼ ਦੇ ਬਜ਼ਾਰੀਕਰਨ ਅਤੇ ਪ੍ਰਮਾਣੀਕਰਨ ਲਈ ਜਵਾਬਦੇਹ ਹੈ। ਇਸ ਕੰਪਨੀ ਦੀ ਰਚਨਾ ਪੋਕੀਮੌਨ ਦੇ ਕੌਪੀਰਾਈਟ ਧਾਰਕ ਤਿੰਨ ਕੰਪਨੀਆਂ: ਨਿਨਟੈਂਡੋ, ਗੇਮ ਫ੍ਰੀਕ ਅਤੇ ਕ੍ਰੇਚਰਜ਼ ਦੇ ਸਾਂਝੇ ਨਿਵੇਸ਼ ਕਾਰਨ ਹੋਈ ਹੈ। ਇਸਦਾ ਸੰਚਾਲਨ ਸੰਨ 1998 ਵਿੱਚ ਸ਼ੁਰੂ ਹੋਇਆ ਅਤੇ ਸੰਨ 2000 ਵਿੱਚ ਇਸਨੇ ਪੋਕੀਮੌਨ ਲਿਃ ਨਾਂ ਰੱਖ ਲਿਆ। ਇਸ ਕੰਪਨੀ ਦਾ ਮੁੱਖ ਦਫ਼ਤਰ ਰੋਪੌਂਗੀ ਹਿਲਜ਼ ਐਮ.ਟਾਵਰ ਵਿੱਚ ਹੈ ਜੋ ਕਿ ਟੋਕੀਓ ਦੇ ਮਿਨਾਟੋ ਜ਼ਿਲ੍ਹੇ ਦੇ ਸ਼ਹਿਰ ਰੋਪੌਂਗੀ ਵਿੱਚ ਸਥਿਤ ਹੈ। ਦੁਨੀਆ ਦੇ ਵੱਖ-ਵੱਖ ਹਿੱਸਿਆਂ ਵਿੱਚ ਕੰਪਨੀ ਦੀਆਂ ਵੱਖ-ਵੱਖ ਤਕਸੀਮਾਂ (ਡਿਵੀਜ਼ਨਾਂ) ਹਨ। ਦ ਪੋਕੀਮੌਨ ਕੰਪਨੀ ਇੰਟਰਨੈਸ਼ਨਲ ਏਸ਼ੀਆ, ਅਸਟ੍ਰੇਲੀਆ ਤੇ ਨਿਊਜ਼ੀਲੈਂਡ ਵਿੱਚ ਅਤੇ ਪੋਕੀਮੌਨ ਕੋਰੀਆ, ਇੰਕ ਦੱਖਣੀ ਕੋਰੀਆ ਵਿੱਚ ਕੰਮਕਾਜ ਦੀ ਦੇਖ-ਰੇਖ ਕਰਦੀ ਹੈ।